kardosdrur/scandi-wiki huggingface dataset:
CO-industri

CO-industri er Centralorganisationen af industriansatte i Danmark og er et mellem ni fagforbund. De største er 3F og Dansk Metal. Organisationen blev dannet af fire faglærte forbund i 1912 som CO-Metal. Det blev i forbindelse med en omstrukturering i 1992 til det nuværende CO-industri. 

CO-industri forhandler industriens overenskomster på vegne af omkring 230.000 lønmodtagere. CO-industris løser sager og rådgiver om blandt andet løn, uddannelse, samarbejde, bestyrelsesarbejde og arbejdsmiljø.

CO-industris medlemsforbund og deres antal medlemmer tilmeldt CO-industri 
Pr. 1.1. 2019.

Forhandlingsresultater 

Her er nogle af milepælene gennem mere end 100 år

2017: Seniorfridage

2017: 2 børneomsorgsdage

2017: Aftalt uddannelse giver opkvalificering med 100 pct. løndækning

2014: Lærlinge og elever kan bruge selvvalgt uddannelse

2014: Forældreorloven gælder også for forældre af samme køn

2012: Seniorordning med mulighed for nedsættelse af arbejdstiden

2010: Fratrædelsesgodtgørelse

2007: Fritvalgskontoen indføres med 1 procent af lønnen

2007: Øremærkning af 3 ugers forældreorlov til mænd

2007: Ret til 2 ugers selvvalgt uddannelse

2000: Fuld løn ved barns første sygedag

2000: 5 feriefridage oven i de 5 ugers ferie indføres

1995: Betaling under barselsorlov indføres

1993: Løn under sygdom indføres i op til 14 dage

1991: Arbejdsmarkedspensionen med indbetaling på 0,9 procent af lønnen fra 1993

1987: Ugentlig arbejdstid sænkes gradvist til 37 timer i 1990

1981: Frihed til pasning af barn under 14 år ved sygdom

1973: Gennemførelse af ligeløn, så særlige kvindelønssatser forsvinder

1950: De første opsigelsesvarsler

1931: 6 dages ferie med løn indføres

1919: Ugentlig arbejdstid på 48 timer fra 1. januar 1920

1919: Ferie: 3 dage uden løn samt en fridag til en årlig virksomhedsskovtur

1915: Første overenskomst for samtlige organisationer i Centralorganisationen af Metalarbejdere i Danmark

Internationale medlemskaber 

IN – Industriansatte i Norden IN 
ICEM – Den Internationale Føderation af Kemi-, Energi- og Minearbejdere Se – ICEM 
ITGLWF – International Tekstil-, Beklædnings- og Læderarbejder Føderation 
IMF – International Metalarbejder Føderation IMF  
EMCEF – Den europæiske Føderation af Kemi-, Energi- og Minearbejdere 
EMF – Europæisk Metalarbejder Føderation EMF  – Se wikipedia Engelske udgave – European Metalworkers' Federation 
EFFAT – Europæisk Føderation for Fødevare, Landbrug og Turismearbedjere 
IUF/IUL – International Union for Levnedsmiddelarbejdere

Eksterne henvisninger 
 CO-industri

Arbejderbevægelsen i Danmark
Etableret i 1912
LO
Industriens Pension

Industriens Pension er et dansk pensionsselskab, som blev stiftet den 1. december 1992, der har ca. 400.000 medlemmer og ca. 8.000 virksomheder. I 2009 blev pensionsselskaberne Pensionskassen for Håndværk og Industri (PHI) og Pensionskassen for Nærings- og Nydelsesmiddelområdet (PNN) en del af selskabet. Pensionsordningen er en del af industriens og fødevareindustriens arbejdsmarkedspensionsordninger.

Industriens Pension er ejet af fagforbundene i CO-industri og DI - Dansk Industri.

Laila Mortensen har været administrerende direktør siden 2009, og Mads Bo Keis Andersen har været bestyrelseformand siden 2011.

Pensionsordningen 
Pensionsordningen består for de fleste medlemmer af to elementer. Et opsparingselement og et forsikringselement.

Medlemmerne har tre forskellige former for pensionsopsparing: 
 Aldersopsparing - en sum penge, der udbetales på en gang.
 Ratepension - en månedlig udbetaling hver måned i typisk ti år.
 Livslang pension - en månedlig udbetaling hele livet.

Medlemmer, som endnu ikke har nået deres folkepensionsalder, har forsikringer ved:  
 Tab af erhvervsevne
 Dødsfaldsdækning
 Kritisk Sygdom

Udover pensionsordningen tilbyder Industriens Pension en sundhedsordning til arbejdsgivere.

Profil 
Industriens Pension er et af de største overenskomstbaserede arbejdsmarkedspensionsselskaber i Danmark. Investeringsaktiverne udgjorde 180 mia. kr. efter første halvår 2019.

Set over de seneste 10 år (2009-2018) har det gennemsnitlige afkast efter omkostninger udgjort 8,9 % p.a., og administrationsomkostninger pr. medlem udgør 264,00 kr. p.a. (2019).

Nettoeksponeringen af investeringsaktiverne udgjorde 165 mia. kr. ultimo 2018.

Kritik 
Industriens Pension er flere gange blevet kritiseret for deres etisk tvivlsomme investeringer i bl.a. atomvåben, udemokratisk regimer, tjæresand og tobaksvirksomheder. Denne kritik har medført at pensionsselskabet har stoppet deres investeringer i bl.a. kul og klyngebomber.

Referencer

Eksterne henvisninger 
 

Livsforsikringsselskaber i Danmark
Etableret i 1992
Andet Vatikanerkoncil

Det andet Vatikanerkoncil eller Vatikan II er det 21. økumeniske koncil, det fælleskirkelige kirkemøde hvor den romersk-katolske kirkes biskopper og kardinaler mødtes i Vatikanet i Rom 1962 – 1965 for at drøfte spørgsmål af interesse for hele kirken.

Topmødet samlede mere end 2540 katolske biskopper og overhoveder for de katolske ordenssamfund. Desuden deltog en række repræsentanter fra andre kirkesamfund.

Koncilets hovedanliggende var at finde nye veje for den katolske kirkes forkyndelse af det kristne evangelium i den moderne verden. Den nyvalgte pave Johannes XXIII (pave 1958 – 63) havde 25. januar 1959 indkaldt til stormødet; men det blev hans efterfølger Paul VI (pave 1963 – 78), der afsluttede koncilet.

De mange diskussioner mundede ud i fire koncilvedtagelser (såkaldte konstitutioner, dvs. bekendelsesskrifter), ni dekreter og tre erklæringer om religiøse og liturgiske emner. To af de bedst kendte konstitutioner er Lumen Gentium (Folkenes lys) fra 1964, som er koncilets dogmatiske konstitution, og Gaudium et Spes (Glæde og håb) fra 1965, som er koncilets pastorale konstitution.

Efter koncilet blev den katolske liturgi reformeret, så den mere ligner protestantisk gudstjeneste; reformen følger kun i et vist omfang de anbefalinger, koncilet formulerede i dokumentet Sacrosanctum Concilium (Det hellige koncil) fra 1963. Den krise, som det medførte, gav sig bl.a. udtryk i, at mange præster forlod præstestanden eller tilsluttede sig nye præsteselskaber, som fastholdt liturgi og troslære fra før konncilet. Det vigtigste af dem er Pius d. X's broderskab , som blev grundlagt af den franske ærkebiskop Marcel Lefebvre i 1968, og som i dag tæller godt 600 præster og fire biskopper. Broderskabet anfægter også andre af koncilets ideer som den principielle ligestilling af religioner, legitimiteten af at adskille samfund og religion (kirke og stat) og biskoppernes kollegialitet, som indebærer en reduktion af Paveembedets overhøjhed.

Eksterne kilder/henvisninger 

Økumeniske konciler
Romerskkatolske kirke
Begivenheder i 1962
Begivenheder i 1963
Begivenheder i 1964
Begivenheder i 1965
Katekismus for den Katolske Kirke

Katekismus for den Katolske Kirke (forkortet KKK) er en katekismus over den katolske kirkes lære. Den findes på hovedsprogene på Vatikanets hjemmeside. Den udkom i 1992 på fransk, og en dansk oversættelse udkom i 2006.

Den katolske katekismus samler troslæren som den forkyndes i den den katolske kirke. Troslæren bygger på Jesu ord, traditionen, helgerne, kirkefædrene, pavelige rundskrivelser og koncilsdokumenter.

Eksterne henvisninger 

 Den Katolske Kirkes Katekismus på dansk 

Romerskkatolske kirke
Katekismus
Lyngby Kulturhus

Lyngby Kulturhus er en bygning i midten af Kongens Lyngby der indeholder en række restauranter, biografen Nordisk Film Biografer Lyngby, samt Lyngby-Taarbæk Kommunes del med sale og lokaler til koncerter, teater, danseforestillinger og møder.

Bygningerne blev opført af ejendomsselskabet TK Development men blev senere købt af PFA Ejendomme.
Lyngby-Taarbæk Kommune lejer lokaler i kulturhuset for cirka 7,5 millioner årligt (i 2008) og er bundet til en kontrakt indtil 2021.
På grund af kommunens dårlige økonomi i 2008 ønskede flere partier at ændre engagementet med kulturhuset.
Det vil øjensynlig blev svært pga. lejekontrakten da PFA Ejendomme ikke ønsker at kommunen afslutter engagementet.

Bygninger er beliggende på Klampenborgvej over for Lyngby Storcenter, tæt på Magasin du Nord og Lyngby Hovedgade. Fra vejen ses bygningens karakteristiske skrå mure med farvet lys i trappeopgangene.
Gulvet i Kulturhuset er beklædt med Black Diamond sten fra byen Fuding i den kinesiske provins Fujian. Stenbruddet har forårsaget stor forurening i det lokale område af provinsen.

Referencer

Eksterne henvisninger 
 Hjemmeside 

Kulturhus
Kulturhus
Kulturcentre i Danmark
Newsboys

Newsboys er en musikgruppe, dannet i Mooloolaba i Australien i 1985. Gruppes medlemmer har base i Omaha, Nebraska i dag. Ligesom Petra er gruppens medlemmer kristne.

Eksterne henvisninger 
 Officiel hjemmeside 

Kristne musikgrupper
Musikgrupper fra Australien
Musikgrupper fra 1985
Heretica

Heretica (af græsk αἱρετικός (hairetikós), kættersk) var et litterært tidsskrift på Ole Wivels forlag 1948-53, grundlagt af Ole Wivel, Thorkild Bjørnvig og Bjørn Poulsen. Tidsskriftet var økonomisk støttet af Knud W. Jensen. Blandt bidragyderne var Karen Blixen, Jørgen Gustava Brandt, Vilhelm Grønbech, Per Højholt og Ole Sarvig foruden redaktørerne og en lang række oversatte, udenlandske kunstnere og kritikere.

Kredsen om tidsskriftet ønskede at skabe en litterær debat, der problematiserede den moderne kultur. Heretica var kritisk stillet overfor store dele af moderniteten, hvor mennesket var fremmedgjort, og metafysiske og religiøse erfaringer var udgrænsede. De mente, at samfundskulturen var styret af teknik, videnskab og fornuftstænkning. Der var brug for nye måder at forstå menneskets på, ikke som et socialt, psykologisk eller politisk væsen, men derimod med udgangspunktet i det etiske og personlige, og der kan derfor spores en indflydelse fra bl.a. Kierkegaard. Ifølge Heretica-kredsen var det især kunsten og poesien, der kunne ændre samfundet. Det kom til udtryk i Paul la Cours centrale Fragmenter af en dagbog; hvor de tre første kapitler blev trykt i Hereticas tre første hæfter.

Heretica mente, at den grundlæggende kulturkrise havde sit udgangspunkt i renæssancen, hvor blandt andet rationalismen og humanismen havde deres udspring. Idehistorisk var Heretica præget af teolog Hal Koch og religionshistoriker Vilhelm Grønbech. Mere direkte øvede litteraturhistoriker Jens Kruuse indflydelse på Bjørn Poulsen og Thorkild Bjørnvig, som deres underviser på Aarhus Universitet.

Årgangene 
Heretica redigeredes på skift af to redaktører, hver i to år.

 1948-49: Thorkild Bjørnvig og Bjørn Poulsen.
 1950-51: Martin A. Hansen og Ole Wivel.
 1951-53: Frank Jæger og Tage Skou-Hansen.

Tidsskriftet Dialog 
To år efter Hereticas begyndelse, i 1950, så tidsskriftet Dialog dagens lys. Det åbenlyst rationalistisk- og marxistisk-orienterede tidsskrift opponerede mod Hereticas grundlæggende idéer. Dialog var udgivet af DKP's forlag Tiden. Blandt grundlæggerne af Dialog var Erik Knudsen, der tidligere havde været med i Heretica.

Referencer

Eksterne henvisninger 
 Om Heretica, kulturkrise og poetisk frelse på Litteratursiden.dk
 Lasse Horne Kjældgaard: "Heretica 1948-1953", Dansk litteraturs historie.
 Lotte Thyrring Andersen: "Heretica, 1948-53", Aarhus Universitet.

Tidsskrifter om litteratur
Hængerøv og Håndtegn

Hængerøv & Håndtegn er rapperen Jonny Heftys første udgivelse i eget navn. Singlen udkom på Sony Music i år 2000. Førsteudgaven blev senere trukket tilbage, da den indeholdt nummeret Fingernem, der gjorde brug af Eminems nummer My Name Is uden at rettighederne til at anvende dette nummer var givet.

Nummerlister
 1. udgave
Muggen Røv
Tryllebønnen (ft. Jøden)
Fingernem
Gug Stil (ft. Gug Tang Klan)

2. udgave
Muggen Røv
Tryllebønnen (ft. Jøden)
Vandkoger
Gug Stil (ft. Gug Tang Klan)

Debutalbum fra Danmark
Rapalbum fra Danmark
Debutalbum fra 2002
Paul la Cour

Ikke at forveksle med Poul la Cour
Paul Arvid Dornonville de la Cour (født 9. november 1902 i Rislev ved Næstved, død 20. september 1956 i Roskilde) var en dansk forfatter, oversætter og kritiker, hvis mest betydningsfulde værk var Fragmenter af en dagbog, der var en løst formuleret poetik og udkom i 1948 bl.a. i tidsskriftet Heretica, hvor de tre første kapitler blev trykt.

Han debuterede i 1922 med digtsamlingen Dagens Alter. I 1923 rejste han til Paris hvor han boede til 1930. I denne periode udgav han en række digtsamlinger med Den tredie Dag (1928) som den mest kendte. I 1930'erne var han kritiker ved tidsskriftet Tilskueren samt forlagskonsulent. Han vedblev at forfatte digtsamlinger, romaner og kunstnerbiografier. I 1940'erne blev La Cour oversætter, samtidig med at han fortsatte med at skrive digtsamlinger som Levende Vande (1946) og Mellem Bark og Ved (1950).

Digtsamlingen Efterladte Digte udkom i 1957.

Litteratur 
 Otto Kampp Olsen, På vej med Paul La Cour, Nyt Nordisk Forlag Arnold Busck, 1962.
 Gherardo Giannarelli, Paul la Cour as Translator, in: Paul la Cour: Fragmente eines Tagebuchs. (Berlin 2022; 157-167) PDF

Eksterne henvisninger 
 
 
 Paul la Cour på Dansk Forfatterleksikon

Faglitterære forfattere fra Danmark
Oversættere fra Danmark
Paul
Personer i Kraks Blå Bog (afdøde)
Biografiforfattere fra Danmark
Litteraturkritikere fra Danmark
Personer i Dansk Biografisk Leksikon
Dansksprogede forfattere fra Danmark
Modtagere af Dansk Oversætterforbunds Ærespris
Modtagere af Holbergmedaljen
Cattedrale di Santa Maria del Fiore

Cattedrale di Santa Maria del Fiore (eller blot Duomo) er domkirken i Firenze. Den ligger på en forholdsvis lille plads, og foruden den egentlige kirkebygning står der også dåbskapellet og klokketårnet. 

Domkirken og tårnet er bygget i gotisk stil, og kirken har en enorm kuppel. Man begyndte at bygge katedralen i 1296, efter at man fandt den foregående katedral Santa Reparata utilstrækkelig. Langhuset blev færdig i 1378, men kuplen blev først påbegyndt i 1420 efter at Filippo Brunelleschi overtog opgaven, hvorefter den blev færdiggjort og indviet i 1436.

Filippo Brunelleschi tog kuplens konstruktionsteknik med sig i graven og indtil en gruppe amerikanske og italienske forskere regnede det ud, var det i århundreder et mysterium hvordan det lod sig gøre at bygge den. Det at den ottekantede kuppel ligger 52 m over gulvet og måler 44 m på tværs, betød at alt tilgængeligt tømmer i Toscana ikke ville være tilstrækkeligt til de nødvendige byggestilladser og derfor fandt han frem til et specielt sildebensmønster, der balancerer kuplen på en sådan måde, at den kunne bygges helt uden stilladser.

Klokketårnet (Campanile) står adskilt fra selve kirken, og er 84,7 meter højt med 414 trappetrin.

Det er muligt at komme op i og besøge både klokketårnet og kuplen.

Noter

Eksterne henvisninger 

 http://www.operaduomo.firenze.it/ – hjemmeside for organisationen der står for vedligeholdelsen af domkirken.

Domkirker i Italien
Firenze
Fragmenter af en dagbog

Fragmenter af en dagbog er Paul la Cours hovedværk, hvori han gjorde status over digterens og poesiens rolle. Det må betegnes som en poetik, der havde enorm betydning i modernismens første danske fase. De tre første kapitler blev trykt i tidsskriftet Heretica og var en stor inspirationskilde for tidens unge digtere som Frank Jæger og Tage Skou-Hansen.

Bøger
Janni Brixen

Janni Brixen (født 1967) er en dansk journalist, der er uddannet fra Danmarks Journalisthøjskole.

Hun var vært på Eleva2ren på TV 2 fra 22. januar 1993 til 20. maj 1994 sammen med Ole Stephensen. Dengang under navnet Janni Hansen. Hun kom derefter til Danmarks Radio hvor hun har været vært på TV-Avisen og fra 2001 almindelig reporter.

Hun har desuden produceret en række dokumentarudsendelser i serien Fak2eren til TV 2 og har for DR1 i 2000 tilrettelagt dokumentarserien Kongeriget Norden og i 2001 tv-programmet Johannes Ørkenridt.

Var i 2008 selvstændig kommunikationskonsulent, i 2010 journalist på DR P4 København og fra 2011-2014 pressechef i Danmarks Naturfredningsforening. Fra 2015 journalist og kommunikationskonsulent på Københavns Universitet, Samfundsvidenskabelige Fakultet

Eksterne henvisninger 
 

Journalister fra Danmark
Tv-værter fra Danmark
Ansatte i DR
Ansatte ved TV 2
Morten Arnfred

Morten Arnfred (født 2. august 1945 på Frederiksberg) er en dansk filminstruktør, filmfotograf, klipper og underviser.

Morten Arnfred debuterede i 1976 som spillefilmsinstruktør og lavede i 1978 ungdomsfilmen Mig og Charly. Han var desuden medinstruktør på tv-serien Riget (1994) og Riget II (1997) sammen med Lars von Trier og har siden været medforfatter og instruktør på flere danske tv-serier som TAXA, Hotellet, Anna Pihl, Forbrydelsen og Broen.

Filmografi 
 Måske ku' vi (1976) 
 Mig og Charly (1978)
 Johnny Larsen (1979)
 Byen med de mange tage (1981)
 Hjemlig hygge (1982)
 Der er et yndigt land (1983)
 Himmel og helvede (1988)
 Den russiske sangerinde (1993)
 Spor i mørket (1997)
 Olsen-bandens sidste stik (1998) (stand-in for Tom Hedegaard, som døde)
 Lykkevej (2003) 
 Den store dag (2005)

Eksterne henvisninger 
 

Filminstruktører fra Danmark
Personer fra Frederiksberg
Personer i Kraks Blå Bog
Jean Jensen

Jean Cetti Jensen (født 1956) er tidligere professionel fodboldstræner for Boldklubben 1908 og Boldklubben Fremad Amager. Jean Jensen har været medlem af Fremad Amager i over 40 år og spiller til daglig på klubbens veteranhold.

Trænerkarriere 
Jean Jensen har en fortid som træner for Boldklubben 1908 i 2. division, men havde ikke været træner siden 1998, da han overtog trænergerningen i 2001 hos naboerne Boldklubben Fremad Amager fra klubbens daværende cheftræner Michael Schäfer. Klubben var netop rykket ned i 2. division (2001/02-sæsonen) med et ønske om snarlig oprykning, da han efter kun 3 turneringskampe med øjeblikkelig virkning blev fyret på gråt papir af ledelsen aftenen efter hans sidste kamp. I en kortfattet pressemeddelelse skrev klubbens direktør Thomas Monberg, at samarbejdet var bragt til ophør på grund af parternes uoverensstemmelser. Fremad-direktør Thomas Monberg oplyste senere, at det var et spillerkrav, der udløste fyringen, og at han stod bag spillerne. Han blev erstattet af træner Torben "Theo" Hansen.

Referencer 

Fodboldtrænere fra Danmark
Udo Kier

Udo Kier (eg. Udo Kierspe, født 14. oktober 1944 i Köln, Tyskland) er en tysk skuespiller.

Han har siden sine mange medvirkener i Lars von Triers film fået høj kultstatus i Danmark. Har derudover arbejdet sammen med instruktører som Gus Van Sant og Dario Argento.

Kier er både set i mainstreamproduktioner som Robert Rodriguez og Quentin Tarantinos Grindhouse (2007), science fiction/action-filmen Armageddon (1998), komedien Ace Ventura: Pet Detective, horrorfilmene Blade og Halloween (2007) samt mange andre i samme stil. Både Hollywoodproduktioner og mere alternative film er faldet i hans smag.

Udvalgt filmografi

Tv-serier 
 Riget I (1994)
 Riget II (1997)
 Chuck (2010)
 Scooby-Doo! Mystery Incorporated (2010)
 Borgia (2011)

Computerspil 
 Command & Conquer: Red Alert 2 (2000)
 Command & Conquer: Red Alert 2: Yuri's Revenge (2001)

Litteratur 
 Nicolas Barbano: En af Triers favoritter: Udo Kier (Zentropati nr. 3, 1995)
 Nicolas Barbano: Skurkene er altid de saftigste roller (Levende Billeder nr. 122, 1996)
 Hans Jørgen Møller: Ondskaben har ingen grænser (Politiken, 19.6.1999)

Eksterne henvisninger 

 

Skuespillere fra Tyskland
Personer fra Köln
Düreforsög

Düreforsög (dannet i København, Danmark i 1994) spiller eksperimenterende rock. Deres debutplade Knee er dog grindcore og den er nu udgået.

Diskografi

Album 
 Knee (1997)
 Exploring Beauty (1999)
 Engine Machine (2002)
 Escho live (2006)

EP 
 Beach (1999)

Singler 
 Monkation (1995)
 Chicken, Eh? (1996)
 Traffix (2002)
 Silly Things (1997)

Rockgrupper fra Danmark
Metalgrupper fra Danmark
Har spillet på Roskilde Festival
Musikgrupper fra 1994
Torben Theo Hansen

Torben "Theo" Hansen (født 19. maj 1962) er den tidligere fodboldspiller og cheftræner i fodboldklubben Boldklubben Fremad Amager.

Trænerkarriere 
Torben "Theo" Hansen overtog trænergerningen for Fremad Amagers førstehold efter den tidligere cheftræner Jean Jensen, der var blevet fyret efter kun tre turneringskampe. Indtil da havde den tidligere førsteholdsspiller trænet klubbens andethold. Den nye trænergerning var midlertidig, da han efter 5 turneringskampe, overlod han posten til den nye cheftræner Michele Guarini. Derudover Har Torben "Theo" Hansen spillet omkring 200 kampe på Fremad Amagers første hold. I hans ungdoms år spillede han på ynglinge-landsholdet. Senere har han fortsat træner karrieren i mindre klubber. 

 xxxx-2001: Træner i Boldklubben Fremad Amager, 2. hold.
 2001: Cheftræner i Boldklubben Fremad Amager, 2.division

Fodboldtrænere fra Danmark
Actinid

Actiniderne er en serie på 15 grundstoffer i det periodiske system. Serien har fået sit navn efter det første actinid, Actinium. Actiniderne med grundstofnumre til og med 92 forekommer naturligt, mens de andre kun kan fremstilles i kernereaktioner.

Eksempler på actinider er plutonium, uran og neptunium. Actiniderne har atomnumre 89 til 103 i det periodiske system.

De er alle radioaktive og udsender derfor radioaktiv stråling.

 
Kemiske serier
Drik

En drik eller drikkevare er en flydende væske, som kan optages oralt (drikkes).

Eksempler herpå er rent ferskvand, kaffe, te, kakaodrik og mælk.

Der skelnes ofte mellem enten alkoholiske og ikke-alkoholiske drikkevarer eller varme og kolde drikke. De fleste alkoholiske drikke nydes kolde eller kølige, da kraftig opvarmning får alkoholen til at fordampe. Varme drikke med alkohol består ofte af kaffe som primær ingrediens.

Eksempler på ikke-alkoholiske varme drikke:
 Kaffe
 Te
 Kakao kan også drikkes kold
 Bouillon

Eksempler på ikke-alkoholiske kolde drikke:
 Juice
 Kildevand på flaske
 Saftevand, koncentreret eller drikkeklar
 Sodavand

Eksempler på alkoholiske drikke:
 Cider
 Spiritus
 Vin
 Vodka
 Øl

Eksempler på varme alkoholiske drikke:
 Gløgg
Nihalet kat

Nihalet kat er betegnelsen for et strafferedskab, en svøbe, bestående af et kort træhåndtag med oftest ni kortere tovender hvor enderne er formet som knuder. Før brug kunne katten lægges i havvand, sådan at saltet blev opsuget af tovenderne, hvilket forstærker brugen af katten.

Når en (mand) skulle straffes med et bestemt antal slag af katten skete det på den bare ryg, der hurtigt fik synlige mærker af slagene.

Ekstern Henvisning 
Ordbog over det Danske Sprog

Våben